Gymnázium, Obchodná akadémia a Stredná odborná škola technická
OZNAM PRE RODIČOV / ZÁKONNÝCH ZÁSTUPCOV
VOĽBY ZÁSTUPCOV RODIČOV DO RADY ŠKOLY
21. september 2026  |  7.30 – 19.00 hod.
Vážení rodičia, vážení zákonní zástupcovia,
dňa 21. septembra 2026 v čase od 7.30 do 19.00 hod. sa uskutočnia voľby zástupcov rodičov do Rady školy. Hlasovanie bude prebiehať tajne prostredníctvom EduPage.
O konaní volieb ste boli vopred informovaní oznamom na webovej stránke školy. Do 15. 9. 2026 ste mali možnosť navrhnúť kandidáta alebo prejaviť vlastný záujem kandidovať za organizačnú zložku, ktorú navštevuje vaše dieťa:
• Gymnázium
• Obchodná akadémia
• Stredná odborná škola technická (vrátane elokovaného pracoviska vo Zvolene)
Za každú organizačnú zložku sa volí 1 zástupca rodičov. Každý oprávnený volič hlasuje za kandidáta v každej z troch organizačných zložiek.
Počet hlasov rodičov / zákonných zástupcov sa odvíja od počtu ich detí v škole: ak školu navštevuje jedno dieťa, jeho rodičia / zákonní zástupcovia majú spoločne 1 hlas; ak školu navštevujú dve deti, majú spoločne 2 hlasy; pri troch deťoch 3 hlasy atď.
	DÔLEŽITÉ: Prosíme vás, aby ste sa volieb 21. 9. 2026 zúčastnili.
Ak sa volieb nezúčastní potrebná nadpolovičná väčšina oprávnených voličov, voľby bude potrebné 22. 9. 2026 opakovať.


Nájdite si preto, prosím, 21. septembra medzi 7.30 a 19.00 hod. chvíľu času, sledujte svoj EduPage a využite možnosť hlasovať.
Ďakujeme za vašu účasť a spoluprácu.
